Politik for anvendelse af sociale klausuler og arbejdsklausuler 
Sagsfremstilling 
193.     Politik for anvendelse af sociale klausuler og arbejdsklausuler - Åbent 
  
SAGENS INDHOLD 
Byrådet skal i denne sag tage stilling til en politik for anvendelse af sociale klausuler, arbejdsklausuler og 
kædeansvar.  
  
Ved Byrådets behandling af dispositionsforslag for byggeri af [adresse] hal den 28. januar 2014 
fremgik det af sagen, at administrationen ville fremlægge en sag til Byrådet om brugen af sociale klausuler og 
arbejdsklausuler.  
  
Byrådet blev på temamøde den 28. oktober 2014 orienteret om sociale klausuler og arbejdsklausuler.   
  
På nuværende tidspunkt er det kun Favrskov Kommunes Politik for konkurrenceudsættelse, der indeholder 
retningslinjer for anvendelse af sociale klausuler og arbejdsklausuler. Denne politik er imidlertid afgrænset til kun at 
omfatte de situationer, hvor der sker konkurrenceudsættelse af opgaver, som Favrskov Kommune selv varetager.   
  
I det forslag til politik som vedlægges denne sag, skal Byrådet tage stilling til Favrskov Kommunes anvendelse af 
sociale klausuler og arbejdsklausuler, der omfatter bygge- og anlægsopgaver, samt udbud af driftsopgaver og 
tjenesteydelser.  
  
Behovet for en mere omfattende politik er bl.a. blevet aktualiseret af, at der i [adresse] for 2014 og 2015 
mellem regeringen og KL, er lavet aftaler om kommunernes anvendelse af både sociale klausuler og 
arbejdsklausuler. Endvidere har Beskæftigelsesministeriet i 2014 udsendt cirkulære om arbejdsklausuler i offentlige 
kontrakter, der opfordrer kommunerne til at bruge arbejdsklausuler i et større omfang.  
  
Forslaget til politikken omfatter ikke varekøb. Det skyldes, at det som hovedregel alene vil være lovligt at opstille 
kontraktvilkår, der vedrører eller regulerer udførelsen af ydelser i ordregiverens land. Sociale klausuler kan derfor 
ikke knyttes til ydelser, opgaver eller produkter, der produceres i andre lande. Dette betyder, at det stort set ikke er 
muligt at anvende klausulerne ved varekøb. Varekøb vil fortsat være omfattet af indkøbspolitikken, der blev vedtaget 
af Byrådet den 29. januar 2008. 
  
  
VURDERING 
 
Byråd 
25. november 2014 
Sagsnr. 710-2014-
17262 
Dok.nr. 710-2014-
263339 
Sagsbehandler 
DPJMH 
  
Tidl. politisk behandling 
  
Forventet sagsgang 
ØK, BY  
Lovgrundlag 
Cirkulære nr. nr. 9471 af 30. juni 2014 om 
arbejdsklausuler i offentlige kontrakter 
Administrationen anbefaler, at Favrskov Kommune anvender arbejdsklausuler, sociale klausuler og kædeansvar. 
Endvidere anbefales det, at der indgås en partnerskabsaftale om uddannelses- og praktikpladser inden for bygge- 
og anlægsområdet som beskrevet i forslaget til politikken.  
  
Den konkrete anvendelse af klausulerne i de enkelte udbud vil være afhængig af en række forskellige forhold. Det er 
f.eks. kontraktens størrelse og en konkret vurdering af, om anvendelsen er mulig (lovlig) efter de EU-retlige regler.     
  
Betingelserne for klausulernes anvendelse mv. er beskrevet i vedhæftede notat. 
  
Med afsæt i politikken skal administrationen i forbindelse med de enkelte opgaver foretage en konkret vurdering af, i 
hvilket omfang klausulerne kan anvendes.  
  
Som følge heraf anbefales det, at Byrådet hvert år i 1. kvartal får forelagt en oversigt over de opgaver, der er udbudt i 
det foregående år. Oversigten vil bl.a. indeholde en beskrivelse af de opgaver, hvor administrationen har vurderet, at 
anvendelse af klausuler ikke er relevant samt forvaltningens begrundelse herfor.     
  
Vedtagelse af Politik for anvendelse af sociale klausuler og arbejdsklausuler medfører, at der skal foretages 
ændringer i Politik for konkurrenceudsættelse. Ændringerne er følgende: 
  
· At bestemmelserne om sociale klausuler og arbejdsklausuler udgår, og at der i stedet for henvises til politikken for 
anvendelse af sociale klausuler og arbejdsklausuler.  
  
· At det præciseres, at der skal være fokus på, at eventuelle ekstra udgifter eller opgaver, der opstår som følge af en 
konkurrenceudsættelse, skal indgå i den samlede vurdering. 
  
· At retspraksis har vist, at virksomhedsoverdragelsesloven også kan finde anvendelse ved gentagne 
overdragelser.   
  
INDDRAGELSE/KOMMUNIKATION 
Der har været et holdt et temamøde for Byrådet den 28. oktober 2014 med deltagelse af repræsentanter for 
henholdsvis Dansk Byggeri og 3F.  
  
Dansk Byggeri har i brev af 7. november 2014 sendt deres skriftlige bemærkninger om arbejdsklausuler, 
kædeansvar, kontrolforanstaltninger og partnerskab om praktikpladser. Brevet er vedlagt sagen  
  
3F har i mail af 10. november 2014 sendt en pjece, der omhandler deres holdninger til arbejdsklausuler. Pjecen er 
vedlagt sagen.  
  
ØKONOMISKE KONSEKVENSER 
Det er svært umiddelbart at vurdere forslagets økonomiske konsekvenser. Det forhold, at tilbudsgiverne 
underlægges krav om sociale klausuler og arbejdsklausuler, kan medføre dyrere tilbud. Modsat kan ansættelse og 
fastholdelse af medarbejdere efter de sociale klausuler medføre mindre udgifter til indkomstoverførsler.  
  
En vurdering af de økonomiske konsekvenser vil indgå i den årlige orientering til Byrådet.  
  
INDSTILLING 
Direktøren for Job og Økonomi indstiller til Byrådet 
  
1. At udkast til Politik for anvendelse af sociale klausuler og arbejdsklausuler godkendes. 
2. At det reviderede udkast til Politik for konkurrenceudsættelse godkendes. 
  
BESLUTNING 
  
Økonomiudvalget, 18. november 2014: 
Fraværende: Ingen 
  
Det indstilles at udkast til Politik for anvendelse af sociale klausuler og arbejdsklausuler sendes i høring hos Dansk 
Byggeri, 3F og Favrskov Erhvervsråd og efterfølgende genoptages til behandling i Økonomiudvalg og Byråd. 
  
I forhold til udbudsmaterialet for byggeriet af nyt botilbud og aktivitetscenter på [adresse] i Hadsten indstilles, at de 
foreslåede principper i udkast til Politik for anvendelse af sociale klausuler og arbejdsklausuler indarbejdes i 
udbuddet. 
  
I forhold til samme udbud indstilles ligeledes, at kædeansvar indarbejdes i udbuddet. Imod dette stemte Hans Holm 
Birgitte Christoffersen, Rikke Kjeldsen og Ludvig Gregersen. 
  
Bilag 
  
  
  
  
Byråd, 25. november 2014: 
Fraværende: Ronny Vestergaard 
  
Økonomiudvalgets indstilling om, at udkast til Politik for anvendelse af sociale klausuler og arbejdsklausuler 
sendes i høring hos Dansk Byggeri, 3F og Favrskov Erhvervsråd med henblik på efterfølgende behandling i 
Økonomiudvalg og Byråd blev godkendt med den tilføjelse, at der er forskellige politiske holdninger til 
kædeansvar. 
  
Enhedslisten stillede forslag om, at der ud for Krav om uddannelses- og praktikpladser i bygge- og 
anlægsopgaver i kolonnen større end 500.000 kr. og mindre end 10 mio. kr. i totalsum skrives Vurderes 
konkret, og at der i samme række, men i kolonnen over 10 mio. kr. i totalsum skrives Ja.  
  
 For forslaget stemte 3. Imod stemte 21, mens ingen undlod at stemme.   
  
For stemte Sam Lund, Øystein Svendsen og Hjalte Koch. 
  
Imod stemte Jakob Hansen, Klara Nissen, Alvin Laursen, Majken Bach, Annemette Mathiasen, 
Laus Friis, Frederikke Schultz, Bent Karlsen, Otto Jeppesen, Ludvig Gregersen, Catrine Petersen 
Connie Bach, Gunnar Christensen, Einar Jacobsen, Per Laursen, Ellen Jørgensen, Hans Holm 
Birgitte Christoffersen, Rikke Kjeldsen, Bertil Nørgaard, Boe Olesen, Thea Sørensen og Carl Jørgensen 
Gorm Clausen. 
  
Det blev godkendt, at de foreslåede principper i udkast til Politik for anvendelse af sociale klausuler og 
arbejdsklausuler indarbejdes i udbudsmaterialet for byggeriet af nyt botilbud og aktivitetscenter på [adresse] i 
Hadsten.  
Politik for anvendelse af sociale klausuler og 
arbejdsklausuler 
710-2014-189142 
Politik for konkurrenceudsættelse - revideret 
710-2014-192036 
Notat om anvendelse af arbejdsklausuler og 
sociale klausuler 
710-2014-218361 
Dansk Byggeris brev med sammenfatning af 
deres holdninger 
710-2014-253746 
3F's pjece med deres holdninger til 
arbejdsklausuler 
710-2014-256460 
  
Forslaget, om at krav om kædeansvar indarbejdes i udbudsmaterialet for byggeriet på [adresse] i Hadsten, 
blev ikke godkendt. 13 stemte imod, mens 11 stemte for. Ingen undlod at stemme.  
  
For stemte Jakob Hansen, Klara Nissen, Alvin Laursen, Majken Bach, Annemette Mathiasen, 
Laus Friis, Frederikke Schultz, Bent Karlsen, Otto Jeppesen, Sam Lund og Casper Frederiksen 
Mikael Larsen. 
  
Imod stemte Ludvig Gregersen, Maria Thygesen, Gunnar Christensen, Øystein Svendsen, Einar Jacobsen, Johannes Simonsen 
David Winther, Ellen Jørgensen, Søren Andersen, Rikke Kjeldsen, Bertil Nørgaard, Boe Olesen, 
Thea Sørensen og Øivind Nørgaard. 
